
Ehitusloa andmine (A.-A. Tiimani tn 5) 
1. ASJAOLUD JA MENETLUSE KÄIK
27.05.2016.a Narva Linnavalitsuse korralduse vastuvõtmiseks laekus Tiimani Ärikeskus OÜ poolt ehitusloa taotlus (dok. reg nr. 5294/1-16) A.-A. Tiimani tn 5 automüügi ja halduspaviljoni (ehr kood 118007606) ümberehitamiseks (hoones automaatse tulekahjusignalisatsioonisüsteemi paigaldamine). Ehitusprojektiga (töö nr 05-16.TS, projekteerija OÜ Digital Prof Service) on ettenähtud täita tuleohutusnõuded. 15.06.2016.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 2652/1-13.2). 27.06.2016.a ehitusprojekt on kooskõlastatud Ida Päästekeskusega. 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba A.-A. Tiimani tn 5 automüügi ja halduspaviljoni (ehr kood 118007606) ümberehitamiseks (automaatse tulekahjusignalisatsioonisüsteemi paigaldamine) vastavalt ehitusprojektile (töö nr 05-16.TS).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

